Μπερτσιά Αρκαδίας

Η Μπερτσιά  είναι πεδινός οικισμός στην Πελοπόννησο και την Περιφερειακή Ενότητα Αρκαδίας.

 Γεωγραφικά - ιστορικά στοιχεία 
Η Μπερτσιά βρίσκεται βορειοδυτικά από την Τρίπολη, στις δυτικές όχθες του ποταμού Λάδωνα σε υψόμετρο 160 μέτρα. Δίπλα από το χωριό διέρχεται η Εθνική οδός Τρίπολης-Βυτίνας-Ολυμπίας ενώ απέχει από την Τρίπολη 99 χλμ. Η πρόσβαση στο χωριό είναι εύκολη και το οδικό δίκτυο βρίσκεται σε άριστη κατάσταση. Το χωριό διαθέτει πέτρινη παλιά βρύση (Τουρκόβρυση), ενώ υπάρχουν και αιωνόβια πλατάνια. Στο χωριό λειτουργεί και ψητοπωλείο.

Οι κάτοικοι ασχολούνται με την κτηνοτροφία, τη γεωργία, τη μελισσοκομία και την ελαιοκομία. Ο ιερός ναός του χωριού είναι ο Άγιος Γεώργιος. Δίπλα από το κοιμητήριο του ναού υπάρχουν τμήματα του παλαιού ναού από την εποχή της Τουρκοκρατίας, ενώ στην αρχαία εποχή υπήρχε και ένας ναός αφιερωμένος στον Θεό Ασκληπιό και το μνήμα της Τρυγόνος. Σύμφωνα με τον Παυσανία στα Αρκαδικά στο 25.11-12, απέναντι από την συμβολή του ποταμού Τουθόα με τον Λάδωνα βρίσκεται ο ναός του Ασκληπιού Παίδος.ὁ δὲ Λάδων τῆς Ἐρινύος τὸ ἱερὸν ἀπολιπὼν ἐν ἀριστερᾷ, παρέξεισιν ἐν ἀριστερᾷ μὲν τοῦ Ἀπόλλωνος τοῦ Ὀγκαιάτου τὸν ναόν, τὰ δὲ ἐν δεξιᾷ παρὰ Ἀσκληπιοῦ Παιδὸς ἱερόν, ἔνθα Τρυγόνος μνῆμά ἐστι [τροφοῦ]: τροφὸν δὲ Ἀσκληπιοῦ τὴν Τρυγόνα εἶναι λέγουσιν: ἐν γὰρ τῇ Θελπούσῃ τῷ Ἀσκληπιῷ παιδὶ ἐκκειμένῳ φασὶν ἐπιτυχόντα Αὐτόλαον Ἀρκάδος υἱὸν νόθον ἀνελέσθαι τὸ παιδίον, καὶ ἐπὶ τούτῳ παῖδα Ἀσκληπιὸν Εἰκότα εἶναι μᾶλλον ἡγούμην, ὃ καὶ ἐδήλωσα ἐν τοῖς Ἐπιδαυρίων. - Παυσανίας, Ελλάδος περιήγησις, Ἀρκαδικά Τα αγάλματα που έχουν βρεθεί στο χωριό φυλάσσονται στο αρχαιολογικό μουσείο της Ολυμπίας.

 Πληθυσμός 
 Απογραφή  Πληθυσμός 1981  15199123200115201115«ΦΕΚ αποτελεσμάτων ΜΟΝΙΜΟΥ πληθυσμού», σελ. 10745 (σελ. 271 του pdf)
Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Νεοχωρίου.

 Παραπομπές 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Τροπαίων